title: Борисов допусна, че жертвите в Хитрино ще се окажат повече, има опасност за екипите

maintext:
Бойко Борисов, снимката е архивнаПреслужба на Министерски съвет
Премиерът в оставка Бойко Борисов съобщи от Хитрино, където тази сутрин се взривиха влакови цистерни, че жертвите са поне пет, а не четири, каквито бяха официалните съобщения по-рано.Той прогнозира, че броят та жертвите ще расте, защото има хора с много висока степен на изгаряне.Къщите на три улици са пометени от взривната вълна, информира премиерът.Шефът на пожарната Никола Николов коментира, че местните жители вече са в безопасност, но не и спасителните екипи. Прокуратурата а разрешила задните цистерни на авариралия влак да бъдат изтеглени от мястото на инцидента, за да се намали опасността от нови взривове и поражения.Основните усилия сега са насочени към издирване на оцелели в руините.Той отрече твърденията на местни жители, че пожарните са пристигнали без вода. подобн отвърдение е абсурд, каза Николов.Машинистът е разказал, че след петия вагон композицията с ее разкъсала, разказа Борсов. Проверява се дали се е движил с превишена скорост , дали е имало нарушения или неизправности.Властите и местните жители се разминават и в твърденията кога е пристигнала помощта. По думите на Николов пожарните коли са пристигнали на 16-тата минута при това, че селото е на 20 км от Шумен. Според местните забавянето е било около час.Останалите без подслон ще бъдат приютени в Шумен, където местната власт вече подготвя жилища, информира Николов.


description: Все още не се обсъждал състава на правителството

title: ГЕРБ, Патриоти и Реформатори започнаха преговори за правителство

maintext:
Найден Зеленогорски, Бойко Борисов, Валери Симеонов и Красимир Каракачанов
Фотограф: Цветелина Белутова
Първите разговори между ГЕРБ, Реформаторския блок и Патриотичния фронт за съставяне на кабинет в рамките на този мандат протекоха днес в парламента, след като вчера премиерът в оставка реши, че може и да се направи опит за създаване на правителство в рамките на този парламент. Все още не е ставало дума за състава на кабинета и дали Бойко Борисов ще е премиер на трети кабинет. Днес Цветан Цветанов каза, че е логично премиера Бойко Борисов да оглави и следващия кабинет. Съпредседателят на Патриотичния фронт Красимир Каракачанов каза пред "Дневник", че срещата е била по инициатива на Реформаторите, които държат третият и последен проучвателен мандат. На нея са били и лидерът на ГЕРБ в парламента Цветан Цветанов, председателят на парламенета Цецка Цачева и съпредседателят на парламентарната група на РБ Найден Зеленогорски (ДБГ).Каракачанов разказа, че патриотите са поставили условията при които биха подкрепили кабинета. Те държат минималната пенсия да бъде или 300 лв. или 200 лв. с преизчисляване на всички пенсии, отпуснати в предходни периоди. Останалите им условия са справяне с нелегалната емиграция, битовата престъпност, решаването на проблемите в енергетиката и подкрепа за бизнеса.Разговори е имало с всички от които нещо зависи, каза Каракачанов на въпрос дали той и Валери Симеонов са имали среща с премиера в оставка Бойко Борисов и какво са се разбрали."Говорим си за това, че ние сме категорично против мажоритарни избори. И ние, и ПФ. Това не е новина. Говорихме си за антикорупционния закон, на който ние държим и за нас това е страшно важно, както и за мажоритарен вот, евентуално и референдум. Друго не сме говорили", каза лаконично след срещата Найден Зеленогорски цитиран от БНР.Вчера Борисов заяви в Брюксел, чеВ президентството очакват най-късно в сряда мандатът да бъде върнат. В него трябва да има министър-председател и структуриран кабинет с потенциалните министри. Реформаторите обаче смятат, че нямат ограничение на времето в което трябва да съставят кабинет.За да стане факт новият кабинет трябва да бъде гласуван и от парламента.Появиха се слухове, че вицепремиерът Меглена Кунева и военният министър Николай Ненчев, няма да вземат участие в следващото правителство. От Реформаторския блок обаче напомниха пред "Дневник", че те държат мандата и без решение на парламентарната група на РБ няма как той да бъде осъществен. След като ДСБ и тримата депутати от Гражданската квота в Блока се обявиха за опозиция групата може да разчита само на гласовете на СДС и ДБГ. Партията на Божидар Лукарски има 6 депутати, а тази на Меглена Кунев – 7. Така СДС не могат да минат без ДБГ, които вече поставиха условие да бъде върнат за приемане в парламента антикорупционния закон.Реалните разговори за съставяне на правителство се очакват през неделя и понеделник с участието на Бойко Борисов.

fasttext_language: bg


description: "Никога не бива да повтаряме ужасите на войната." Това заяви Шиндзо Абе.

title: За пръв път премиер на Япония се поклони в Пърл Харбър

maintext: "Никога не бива да повтаряме ужасите на войната." Това заяви Шиндзо Абе, който във вторник стана първият японски премиер, поклонил се в мемориала на загиналите в атаката на японската имперска авиация срещу Пърл Харбър на 7 декември преди 75 години.Визитата му е съвместно с президента Барак Обама и се възприема като символичена демонстрация на силата на двустранните отношения по-малко от месец преди в Белия дом да влезе Доналд Тръмп. Абе вече се срещна с Тръмп през ноември и след разговора го нареме "лидер, на когото може да се има доверие".Абе и Обама мълчаливо почетоха загиналите с полагане на венци пред стената с имената на загиналите, намираща се над потопения кораб "Аризона". При експлозиите след попадение на бомба на борда му загиват почти 1200 души - близо половината от всички жертви на атаката срещу воненоморската база."Към президента Обама, народа на Съединените американски щати и хората по света - като премиер на Япония изразявам искрените си и вечни съболезнования за душите на онези, които изгубиха живота си тук", каза Абе.Седмици преди визитата от Токио и Вашингтон обясниха, че премиерът няма да поднесе извинение за нападението.В контекста на експанзията на китайска военна активност в района Обама заяви, че американско-японският съюз никога не е бил по-силен.Тази година той стана първият действащ президент на САЩ, посетил Хирошима, където американците пускат първата атомна бомба в историята.


title: САЩ и Канада са били в заговор срещу МОК, според хакнати документи от Fancy Bears

maintext:
Шефът на Антидопинговата агенция на САЩ Травис Тайгарт е бил в основата на заговора
Хакерите от Fancy Bears публикуваха документи, според които антидопинговата агенция на САЩ (USADA) и Канадският център по въпросите на етиката в спорта (CCES) са се опитвали да създадат по-висша организация от МОК.
В навечерието на олимпийските игри в Рио де Жанейро двете организации обсъждали проект, чиято цел е била отстраняването на Международния олимпийски комитет от взимането на важни решения.
Според част от имейлите става въпрос за подкрепа на европейски антидопингови агенции, а може да се предполага, че е направен опит да бъде въвлечена и българската.
Международната конвенция на ЮНЕСКО за борбата с допинга в спорта.
В друг имейл от 22 юли се казва: "Писмото на 14-те NADO (Национални антидопингови организации), изпратено до МОК, вече излезе в публичното пространство и наистина служи като честен, основателен и ясен път напред. Затова се чувстваме свободни да използваме този инструмент, за да влезем в медиите и в други ръце."
Тази кореспонденция съвпада с един скандал, който възникна след среща на европейските спортни министри в Дания. Тогава ММС подкрепи една декларация, за която имаше съобщения, че иска изключването на Русия от олимпийските игри. От българското спортно министерство заявиха, че няма такова нещо.
"С пълно уважение към независимостта на спортното движение и във връзка с последните събития считаме, че е важно да потвърдим отново нашата подкрепа към работата на WADA в борбата срещу допинга в спорта и в защитата на правата на чистите спортисти", се казваше в изявлението.
"Допингът продължава да бъде една от най-големите заплахи за спорта и затова призоваваме всички държави да подпишат Международната конвенция на ЮНЕСКО за борбата с допинга в спорта, за да докажат напълно, че спазват изискванията на конвенцията", допълваха от ММС.
От министерството заявиха тогава, че принципно подкрепят предложената от Дания декларация на министрите на спорта от ЕС относно спазването на правилата за борба с допинга и защита на чистите спортисти.
Сега според изтеклите документи във Fancy Bears юристи са помагали на
USADA и CCES да заведат съдебен иск срещу МОК. За подкрепа двете организации се обърнали към антидопинговите агенции на Полша, Испания, Южна Корея, Япония, Австрия и Финландия. Те обаче отказали да участват.
От друг документ се вижда, че юридическата помощ за проекта "Олимпиец" е давала Davies Ward Phillips & LLP Vineberg. Тя е получила 70 хиляди долара.
Fancy Bears твърди, че въпреки, че реални действия срещу МОК не са предприети, проектът "Олимпиец" продължава да съществува.
В едно от публикуването от смятаните за руснаци хакери съобщения, което изглежда като част от кореспонденция, ръководството на USADA предлага да се създаде нова агенция, която да има власт над МОК.Отделно тя иска да се подпише договор за чистота на спорта, според който олимпиадите се спират до момента, в който МОК не направи изменения в устава си.В един от имейлите се се споменава, че ще се стъпи наВ свое уточнение от ММС на 1 август заявиха, че "принципно" подкрепят декларацията, но същевременно призоваха за подкрепа към работата на МОК


description: БНБ е похарчила през първите шест месеца на годината едва 2.7% от средствата, предвидени в бюджета й за тази година за инвестиции. Това се разбира от отчета на институцията за периода, внесен в Народното събрание.

title: БНБ е похарчила за шест месеца едва 2.7% от бюджета си за инвестиции

maintext:
През шестте месеца са направени разходи за финансиране на ново строителство, реконструкция и модернизация за общо 296 хил. лв., което е 5.1% от предвидените в бюджета средства по показа-
0.9% от предвидените средства в годишния бюджет и 22.7% от всички инвестиционни разходи за отчетния период. Парите са основно за хардуер и софтуер. Започнала е и доставката на ново сървърно оборудване, разходите за което се предвижда да влязат в отчета за второто полугодие.
теля за годината и 54.1% от общата сума на средствата за инвестиции през отчетния период.Средствата са похарчени за ремонт и реставрационни работи на касовия център на банката в Плевен. През тази година се предвиждаше съвместно с "БОРИКА–Банксервиз" АД да се изгради такъв център в Пловдив, но се е наложило да се направи допълнителна оценка на инвестиционните намерения на участниците в проекта, в резултат на което са извършени промени в техническото задание за проектирането му.Инвестициите за придобиване на машини, съоръжения, транспортни средства и друго оборудване през шестмесечието бяха в размер на 127 хил. лв., което представлява 9.4% от утвърдените средства по показателя за годината и 23.2% от общия размер на инвестициите за периода.За подмяна и оборудване с различни системи в банката са похарчени общо 127 хил. лв. Планираните средства за мебелно и офис оборудване се използват за проект за осигуряване на работни места в централната сграда, които се очаква да приключат в края на годината.За инвестиции в информационните системи са изразходвани 124 хил. лв., което представляваВъв връзка с проекта за подмяна на настоящата информационна система за управление на валутните резерви в инвестиционната програма са предвидени средства в размер на 1400 хил. лв., които поради прекратяване на обявената процедура за избор на изпълнител не са изразходвани. Не се посочва, защо процедурата е прекратена.


description: Вносителите на идеята за максимално разрешен размер на субсидията бяха изчислили, че така биха се пестили поне 20 млн лева годишно.

title: Субсидията за партиите остава 11 лева за глас, не се прие да има таван

maintext:
Аргументите на Мартин Димитров (в средата) и двамата му колеги не бяха чути и партийната субсидия остана без таван.
Фотограф: Юлия Лазарова
Годишната субсидия за политическите партии остава 11 лева за всеки реален глас, като няма да има таван на сумата, която може да бъде получена. Това решиха днес депутатите, като приеха на второ четене Закона за държавния бюджет.Размерът на субсидията не беше подложен на обсъждане днес, но нов момент беше идеята на депутатите Мартин Димитров, Петър Славов и Методи Андреев сумата да не надвишава 1.6 млн. лева.Според Петър Славов от Реформаторския блок подобно ограничение е нужно, особено при въведеното задължително гласуване. "От една страна, караме хората да гласуват, а от друга, няма таван на субсидията, това може да се нарече конфликт на интереси", допълни той.Славов смята, че ако предложението се приеме, бюджетът би пестил около 20 милиона лева на година. Той допълни, че с колегите му са подготвили и съответните текстове в Закона за политическите партии, така че този таван да се заложи трайно, а да не трябва да се гласува от парламента всяка година.Мартин Димитров от Реформаторския блок посочи, че една партия няма нужда от десетки милиони за своята дейност. "Идеята на субсидията не е да си отвориш депозит в банка, да си купуваш автомобили или да плащаш пътувания в чужбина, които не са свързани с работата на партията", посочи той. Димитров беше склонен да се определи и друга максимална сума, но да има някакъв таван.При последвалото гласуване предложението за максимален размер на държавната субсидия за партиите не се прие. "За" лимита бяха 30 депутати, от Реформаторския блок, Патриотичния фронт, АБВ, "Атака" и Български демократичен център."Против" гласуваха 39 народни представители, от ГЕРБ и "БСП Лява България", а също 39 (от ГЕРБ и ДПС) се въздържаха от заемане на позиция.Предложението на Министерския съвет и Комисията по бюджет и финанси субсидията да остане 11 лева за глас, без да има таван, се прие със 71 гласа "за", 10 "против" и 21 "въздържал се".


title: "Борнмут" също не успя да спре победната серия на "Челси"

maintext:
Сините продължават да водят убедително в класирането
"Челси" победи с 3:0 "Борнмут" у дома за 12-ата си поредна победа в английското първенство.Сините увеличиха още повече преднината си пред преследвача в класирането "Ливърпул", като тя вече е 9 точки, но "мърсисайдци" са с мач по-малко. Два гола за успеха отбеляза Педро, а между тях бе точен и Еден Азар."Борнмут" отказа да приеме играта в собствената си половина, но по-чистите положения бяха пред домакините. В 15-та минута Еден Азар стреля точно, но Артур Боруц спаси. В 22-та Педро бе близо до гола, а две по-късно успя да отбележи. Фабрегас намери сънародника си на границата на наказателното поле и крилото прати страхотен удар в далечния ъгъл, който нямаше шанс да бъде спасен.В 27-та минута гостите стигнаха до най-чистото си положение чрез Джак Уилшър, но Куртоа спаси удара му от малък ъгъл.Пет минути след почивката Еден Азар удвои преднината на сините от дузпа, след като самият той бе съборен в наказателното поле малко преди това. До края обичайните заподозрени Педро и Азар стреляах към вратата, но без успех. Дълбоко в продъжението на срещата, испанецът все пак вкара втори гол и оформи крайния резултат.


description: Според един от най-популярните специалисти по темата за съня - психологът и автор на два бестселъра за сънищата Иън Уолъс, причината да сънуваме е че така постоянно обновяваме самосъзнанието си и оценката за самите себе си. Той прави списък на сънищата, за които най-често са му разказвали пациентите му и какво обикновено са означавали.

title: Кои са деветте най-популярни сънища и какво означават

maintext:
автор на два бестселъра за сънищата
В 30 годишната си кариера той е анализирал близо 200 хиляди сънища.
в будния си живот
Макар че е тема на много научни спорове и изследвания, въпросът защо хората сънуват все още няма категоричен отговор. Според някои сънят няма никакви функции и се проявява просто като ехо от мислите ни през деня, но според други е съществена част от "подреждането" на мислите в главата, достигането на решения за будния живот или пренасянето на краткосрочната памет в дългосрочна.Според един от най-популярните специалисти по темата за съня - психологът иИън Уолъс, причината да сънуваме е че така постоянно обновяваме самосъзнанието си и оценката за самите себе си. Сънищата ни помагат да разберем кои сме всъщност, какво искаме и в какво вярваме, от какво се нуждаем истински в будния живот, казва психологът.В статия на "Индипендънт" Уолъс изброява деветте най-популярни сънища, които е срещал сред пациентите в практиката си и какво най-често са значели.Стаите в къщата на сън са метафора за различни черти от характера на човек. Ако откриете насън нова стая в дома си, която сте смятали, че познава достатъчно добре до този момент, това означава, че може би откривате нов талант или силен порив у себе си, който искате да последвате. Колкото повече нови умения развивате, толкова повече стаи ще откривате насън, казва Уолъс.Колата и бързото движение насън символизират целеустремеността и желанието ви да постигате траен напредък в посоките, които искате. Ако стабилността на това движение се разклати или напълно изгубите контрол над управлението, това означава, че в будния си живот вероятно се притеснявате от пречките и бавните участъци по пътя. Съветът на психолога е да не приемате задачите "на живот и смърт" и да се доверите на инстинктите си да изберат най-добрия маршрут.Да падаш или пропадаш насън според Иън Уолъс може да се тълкува като страх от провал в будния живот. Обикновено това се присънва, когато хората са твърде вкопчени и фиксирани върху един конкретен проблем или задача. Ако често падате насън, опитайте да не се притеснявате толкова да загубите контрол и някой път оставете нещата сами да се наредят, за да се убедите, че е възможно, съветва специалистът.Да полетиш насън е точно обратният сценарий на това да падаш. Означава, че сте успели да се освободите от нещо, което досега много ви е тежало и ви е задържало. Човек може да "полети", например ако е взел тежко решение и е уверен в избора си, колкото и да е бил труден, или пък е успял да превъзмогне загуба, да се примири и освободи от някакво външно ограничение.Изпитът е инструментът, чрез който оценяваме уменията и знанията си, затова когато на сън не можете да минете изпит или се чувствате неподготвени, това означава, че сте недоволни от представянето си в реалния свят, казва Уолъс. Решението да успокоите съзнанието си е вместо да подлагате под въпрос уменията си, да изтъкнете сами пред себе най-силната си черта и да мислите за нея всеки път, когато съмнението се прокрадва.Дрехите ни представляват пред останалите хора - подбираме ги така, че да създават определен образ за нас. Да си гол сред облечени хора означава, че нещо ново в ежедневието ви ви кара да се чувствате особено уязвими или разобличени. За да се почувствате по-комфортно с това нещо, каквото и да е то, бъдете откровени с хората около вас, дори да се иска кураж и преживяване на доза срам.Тоалетната е свързана с базови нужди, затова като метафора насън се асоциира с личните потребности и желания на човек. Да не можеш да намериш мястото където да изразиш нуждите си, означава че в будния живот трудно изразявате или осъзнавате какво ви е необходимо. Това подсказва, че е време за вглеждане навътре. Разбира се, понякога сънят може да е свързан и с чисто физиологични потребности.В българските поверия да ти падат зъбите на теб или на близък човек е една от най-страшните поличби и предвещава смърт. Психологът Иън Уолъс обаче дава по-логична асоциация. Зъбите и усмивката са символ на самоувереността, затова щом изпадат, човек е изгубил или разклатил самочувствието и силата си в будния живот. Съветът на специалиста е вместо да позволявате на спънките да отнемат самоувереността ви, приемайте ги като предизвикателства, в които трябва да победите.На първо място - най-често възникващият сън според наблюденията на Уолъс - е да те гонят, преследват или заплашват. Означава че в реалността има проблем, с който искате да се разправите и да разрешите, обаче не знаете как. Това, което ви гони в съня, е собствената ви амбиция да хванете нещата в ръце, а бягате защото знаете, че битката няма да е никак лесна. Дори да изглеждат страшни на живо, целите, които истински ви влекат, си заслужават усилията, напомня психологът.


description: Уилям Салис, на когото се приписват основните заслуги за създаването на популярните шоколадови яйца за деца със скрита изненада в тях, почина в Италия на 83 години.

title: В Италия почина създателят на Kinder Surprise

maintext:
[rainews.it]
Ferrero от 1960г. и се издига до дясна ръка на ръководителя Микеле Фереро, създател на шоколатовата паста с лешници Nutella.
За повече от 40 години компанията е продала милиарди такива яйца. Салис често е казвал, че изобретателят е Фереро, а той само реализирал от материали идеята му. Но той стои също така зад популярни продукти като Ferrero Rocher и Pocket Coffee.
Роден в Торино, той се пенсионира през 2007г. с бонус от 400 000 евро. Сумата бе вложена в лагер на фондацията му на италианската ривиера с цел да помага на деца на 13-18 години да развиват талантите си.
Kinder Surprise е белязана и с някои трагични инциденти като този от Тулуза миналия януари, когато момиченце се задави до смърт от поглъщането на малко парченце от играчката. В САЩ този продукт не се продава заради закон от 1938г., забраняващ влагането на каквито и да е предмети в храни.
В Чили през миналата година шоколадовите яйца бяха забранени в кампания за борба със затлъстяването при децата.
Уилям Салис, на когото се приписват основните заслуги за създаването на популярните шоколадови яйца за деца със скрита изненада в тях, почина в Италия на 83 години, съобщи неговата фондация, цитирана от Агенция "Франс прес".Той се е лекувал от инсулт в болница в Павия и е починал в четвъртък, добавиха от "Оцвети живота си".Салис (в Италия името му се произнася Салич) работи за компаниятаПрез 70-те години Фереро търси начин да продава великденските десертни яйца отвъд Великденските празници.Резултатът е Kinder Surprise с капсулата з миниатюрни части, от които децата да сглобят играчка. Успехът е бърз и продължителен.Историята на


maintext:
Хонда S500
Камиончето Т360
Първата "Хонда Акорд"
Японският производител "Хонда" достави своя 100-милионен автомобил. Това става факт 53 години след началото на масовото производство на превозни средства от компанията, тръгнало с миникамионетката T360.Първият модел на "Хонда" излиза от завода на марката в Сайтама (днес - Honda Wako Building в град Вако, обл. Сайтама). През същата година във фабриката в Хамамацу (днес в нея се произведжат трансмисии), перфектура Шизуока, започва производството на малкия спортен модел S500.През 1964-а в Саяма врати отваря и първият завод, специализиран само за автомобили, който днес е част от производствения център в Сайтама. Там започва производството на компактния спортист S600, а три години по-късно се появява и първият сериен представител на клас "мини" - N360.През 1982 година "Хонда" открива свое подразделение в Охайо, САЩ, и "Акорд" става първият модел, произведен в собствено предприятие извън границите на Япония.


description: Екипите на социалните служби са създали необходимата организация за подпомагане на пострадалите при взрива в село Хитрино. Това съобщи министърът на труда и социалната политика в оставка Зорница Русинова .

title: Най-нуждаещите се в Хитрино ще получат по 324 лв еднократна помощ

maintext:
Зорница Русинова
Фотограф: Юлия Лазарова
Екипите на социалните служби са създали необходимата организация за подпомагане на пострадалите при взрива в село Хитрино. Това съобщи министърът на труда и социалната политика в оставка Зорница Русинова пред "Дарик радио". Социалните работници ще съдействат на пострадалите за получаване на еднократна помощ в размер на 325 лв. Тя се отпуска при инцидентно възникнали обстоятелства по реда на Правилника за прилагане на Закона за социалното подпомагане.
Русинова изказа съболезнования на семействата и близките на загиналите и призова всички, които могат да дарят кръв в помощ на ранените при инцидента, да го направят.
След приключването на работата на разследващите органи, екипите ще преценят какви допълнителни мерки за подкрепа на пострадалите семейства могат да бъдат предприети, каза министър Русинова. Към мястото пътуват зам.-министърът Ивайло Иванов и изпълнителният директор на Агенцията за социално подпомагане Цветан Васев, за да преценят нуждата от друга социална подкрепа.
Инспектори от Главната инспекция по труда също са в готовност да оказват съдействие при необходимост.


description: Истинско коледно парти под водата си организираха водолази, преоблечени като Дядо Коледа, Снежанка и джуджетата

title: Видео: Дядо Коледа, джуджетата и Снежанка се гмурнаха в Черно море

maintext:
Истинско коледно тържество под водата си организираха водолази, преоблечени като Дядо Коледа, Снежанка и джуджетата. Те се гмурнаха в студените води на Черно море в Бургас, за да изпратят подобаващо 2016 година.
"През зимата морето е също толкова привлекателно, както и през лятото", каза организаторът на събитието Стоян Димитров от местното сдружение "Приятели на морето" , цитиран от БТА. Водолазите останаха под водата около 15 минути, а след това разказаха, че там са отворили бутилка шампанско и са се веселили. Един от водолазите извади от морето гърне с лакомства и ги раздаде на децата, дошли да наблюдават събитието.Бургаските водолази вече имат опит с организирането на подобно забавление, след като миналата година пак се гмурнаха в морето през декември. Сега обаче времето е по-студено, отбеляза Димитров.


description: Бившият президент на ФИФА се оплака, че наследникът му Джани Инфантино го игнорира

title: Сеп Блатер имал "само няколко часа живот" през октомври 2015 г.

maintext:
Сеп Блатер има да изтърпява още пет години от наказанието си
Отстраненият от футбола бивш президент на ФИФА Сеп Блатер се оплака, че неговият наследник Джани Инфантино го игнорира и не отговаря на телефонните му обаждания.
80-годишният Блатер няма право да упражнява футболна дейност шест години заради корупционни практики, а в интервю пред Би Би Си разказа как е имал "само няколко часа живот през 2015 г.".
"След избирането на Инфантино се видяхме, той идва в моята къща и говорихме, пихме по чаша вино. Дадох му списък със задачи за разрешаване във ФИФА. Той каза: "Ще работим върху това" и повече не се върна", каза швейцарецът пред Би Би Си.
"Пращах му писмо, звънях му на личния номер и той така и не ми отговори. Сега говорим само чрез адвокатите си", добави той.
"Никога не съм виждал новият президент в някоя компания да не отдава уважение на стария", коментира Блатер.
Блатер, който работи във ФИФА 34 години, разкри, че през октомври 2015 г. лекарите му давали само няколко часа живот.
"Бях се сринал, беше на 1 ноември 2015 г. Бях на гробището в родното ми село Висп, там имаме семеен гроб и бях там, много отслабнал", разказа Блатер."Не можех да се движа и след това ме закараха в болницата в Цюрих. Мислеха, че ще умра в следващите няколко часа. Беше неделя и имаше само един лекар, по-точно лекарка, и тя ме попита на кого трябва да телефонирам", добави той."След това доведоха още един доктор и ми казаха да се успокоя. В болницата имах време да мисля за това, че животът не е само футбол. Дъщеря ми беше абсолютно недоволна от начина, по който си бях оргинизирал живота и ми каза, че ако още веднъж кажа, че ФИФА е моят живот, ще ме изостави", разказа той.Наказанието на Блатер изтича през октомври 2021 г., когато трябва да бъде на 85 години.


description: Крайната цел е за водача да останат най-забавните страни от шофирането, носещи удоволствие и радост.

title: Стюарт Калeгари, "Нисан": Законите и приемането от хората са основните пречки пред автономните автомобили

maintext:
Фотограф: Георги Пауновски
Стюарт Калeгари е генерален мениджър, продуктово планиране в Нисан Европа. На кръгла маса, в рамките на автосалона в Париж, той представи вижданията на компанията за автономните автомобили. Според проучване на "Нисан", което бе оповестено наскоро , колите без шофьор ще генерират допълнителни 17 трилиона евро в европейската икономика до 2050 година- От повече от осем години работим в тази област. За нас това не е модно увлечение. "Нисан" беше първата азиатска марка, която внедри технологии от автономните автомобили в сериен модел. Те са обединени под името ProPilot и са част от оборудването на продавания от юли в Япония "Нисан Серена". В Европа, тези технологии ще дебютират през следващата година с обновения "Кашкай".Все още не говорим за пълно прехвърляне на контрола върху автомобила. Водачът все така е отговорен за ставащото, като той държи волана, но не се занимава с потеглянето, спирането, спазването на дистанция...- Основната цел на нашите системи за автономност е да направят шофирането по-безопасно. Те ще направят шофьорите по-уверени на пътя и ще повишат сигурността. Крайната цел е премахване на пътните инциденти с фатален изход.Първата технология ще е асистентът за придвижване в задръстване, който държи колата в избраната лента за движение, осигурява тръгване, спиране и движение с ниска скорост, съобразно темпото на колоната. Системите, осигуряващи безопасно преминаване през кръстовище са следващите.- До 2020 година плановете са ни, заедно с нашия партньор в алианса "Рено", да имаме технологии от автономното шофиране в 10 модела. Целта на "Нисан" е да предложи достъпни ценово и широкоразпространени системи за автономно придвижване. Това, в което вярваме обаче е, че не малко хора ще искат да запазят удоволствието от шофирането, тоест те не желаят да бъдат заменени зад волана през цялото време.Възможността за автономно шофиране дава много ползи, когато си в задръстване. Подобни системи облекчават водача и ликвидират инцидентите заради разсеяност, умора или лоша преценка.Крайната цел е за водача да останат най-забавните страни от шофирането, носещи удоволствие и радост, такава каквато дават коли като "Нисан" GT-R или нашите Z-модели.При всички случаи плановете ни са да предлагаме модели, които във всеки един момент, ще могат да преминат от автономен в ръчен режим на управление.- Според нас автономността ще е ключов фактор за бъдещето на автомобилните компании, които тук ще се съперничат и с технологичните фирми. Общата световна тенденция е все повече хора да живеят в градовете, като висенето в задръстване, е ежедневие за милиони хора по света. Желанието на всички е придвижването да става по-бързо, а автономните автомобили могат да помогнат това да се случи.- Основният проблем е по-скоро нормативната рамка и как хората ще приемат тези автомобили. Технологиите съществуват, с масовизирането на производството и цената ще намалее драстично.Ние постоянно контактуваме с нашите клиенти и следим за тяхното мнение по темата. Това, което прави впечатление е, че много хора са чували за автономните автомобили, но малко знаят и разбират какво представлява то. Една от основните емоции сред клиентите е страх, което е типично, когато говорим за голяма промяна.Нашето мнение е, че когато те се запознаят в подробности с технологията и тестват такива системи, хората ги приемат и ще поискат и тяхната кола да ги има.Така или иначе обаче процесът е необратим и в тази посока ще вървим заедно - законодатели, производители и клиенти.


description: Повечето засегнати квартали са в европейската част.

title: Буря остави голяма част от Истанбул без ток

maintext:
Фотограф: Osman Orsal
Поне 14 района от многомилионния град Истанбул са останали без електрическо захранване, като проблемът е обхванал и провинции Адапазаръ и Коджаели на Мраморно море.
Според министерството на енергетиката и природните ресурси причината са "поройни дъждове и бури", които временно прекъснали електропреносните мрежи.
Повечето засегнати квартали са в европейската част, съобщи в."Хюриет", който изброява подробно имената им БЕДАШ, местната електропреносна компания, обяви също, че от района не могат да захранват и националната мрежа.


description: Само 18.4% от хората общуват през мрежата с институциите, а 16.6% пазаруват онлайн

title: Само 18.4% от българите общуват чрез интернет с институциите, а 16.6 на сто пазаруват онлайн

maintext:
81.4% от анкетираните използват глобалната мрежа за достъп до информация, четене на онлайн вестници, новини, списания или намиране на информация за стоки или услуги
Фотограф: Анелия Николова
Само 18.4% от хората общуват чрез интернет с държавните и общинските институции, близо 17 на сто пазаруват онлайн, а58.1% от населението на възраст между 16 и 74 навършени години, ползват глобалната мрежа поне веднъж седмично, това показва проучване на Националния статистически институт за използването на информационно-комуникационни технологии, проведено през тази година.Най-предпочитаното устройство за достъп до интернет е мобилният телефон, като на него залагат 70.4% от активните потребители, когато са у дома и на работа, и 69.1 на сто от тези, които сърфират навън. Прави впечатление, че 6.2% от ползващите интернет у дома го правят през смарт телевизор наред с традиционните компютър, лаптоп и таблет. Резултатите за тази година показват увеличение с 4.4% за година на домакинствата, които имат достъп до интернет вкъщи, като те са вече 63.5%.През годината с най-висок относителен дял на домакинствата с достъп до интернет е Североизточният район (67.3%). След него се нареждат Югозападният и Южният централен район - по 64.9%. От средната стойност за страната изостават домакинствата от Северозападния район, където с достъп до интернет са 58.6% от домакинствата.Близо половината от домакинствата, които нямат интернет, посочват като основна причина липсата на знания и умения за работа с интернет. 42.5% пък смятат, че нямат нужда от него.През текущата година 58.1% от населението на възраст между 16 и 74 навършени години използва интернет всеки ден или поне веднъж седмично, което е с 3.5 процентни пункта по-висок резултат от 2015 г.Най-активни потребители на интернет са младежите на възраст между 16 и 24 години, като 87.2% от тях използват интернет всеки ден или поне веднъж седмично. В същото време 12.9% от лицата на възраст между 65 и 74 години сърфират редовно.Значителни са различията при редовно използващите интернет по образование - докато 86.6% от лицата с висше образование използват редовно глобалната мрежа, то едва 28.5 на сто от хората с основно или по-ниско образование се възползват от възможностите, които тя предоставя.Редовните интернет потребители най-често използват глобалната мрежа с цел комуникация. 95.3% от тях посочват, че използват интернет за телефонни или видеоразговори, участие в социални мрежи или за изпращане/получаване на електронна поща.81.4% от анкетираните използват глобалната мрежа за достъп до информация, четене на онлайн вестници, новини, списания или намиране на информация за стоки или услуги. Следва делът на ползващите интернет за забавление (слушане на музика онлайн, играене на игри, гледане на телевизия в интернет, видео при поискване и др.) - 63.6 на сто.Най-нисък е делът на лицата, използващи интернет за творчество (качване на собствено съдържание, създаване на уебсайт или блог) - 35.6%.През 2016 г. 18.4% от лицата използват глобалната мрежа за взаимодействие с органите на държавната администрация. Най-значителен е делът на лицата, които са получавали информация от уебсайт на публичната администрация (15.0%), следван от дела на изтеглилите формуляри от официална интернет страница (9.3 на сто) и изпратилите попълнени формуляри (6.5%) през последните дванадесет месеца.За да се възползват максимално от възможностите, които предоставят цифровите технологии и глобалната мрежа, е необходимо потребителите да имат подходяща информационна грамотност и е-умения. Резултатите от проведеното изследване показват, че 38.5% от лицата умеят да копират или преместват файлове или папки, а малко над една четвърт могат да работят със софтуер за обработка на текст.Почти равни са относителните дялове на лицата, които се справят с инсталиране на софтуер или приложения (14.4%), изготвят презентации (14.0%) или използват софтуер за електронни таблици (14.1%). Едва 1.0% от лицата са посочили, че могат да пишат програмен код на език за програмиране.През 2016 г. делът на лицата, които пазаруват онлайн за лични цели, достига 16.6%. Най-активни при поръчването/купуването на стоки или услуги онлайн са хората на възраст 16 - 24 и 25 - 34 години с относителни дялове съответно 31.1 и 29.9%. Едва 1.3% от населението на възраст 65 - 74 години извършва поръчки по интернет.Жените са били по-активни в онлайн пазаруването от мъжете. Най-често онлайн се купуват дрехи и спортни стоки, като 77.2% от пазарувалите по интернет са закупили такива артикули.На следващо място са стоките за дома (24.2%) и покупките, свързани с пътувания или хотелски резервации (23.4%). Повечето стоки и услуги са били закупени от продавачи от България (87.4%). От други европейски страни са пазарували 41.4%, а 18.7 на сто са избрали търговци извън страните от ЕС.Данните показват, че половината (50.1%) от потребителите на интернет предоставят някакъв вид лична информация в глобалната мрежа. Най-често това са данни за контакт (домашен адрес, телефонен номер, мейл) - 40.2%, като лицата с основно или по-ниско образование са по-малко склонни да дават лична информация в интернет (28.6%).Най-малко лица са предоставяли данни за разплащане (номер на кредитна или дебитна карта, номер на банкова сметка) - относителният им дял е 8.7%. Голяма част от лицата, използващи интернет (52.2%), са запознати с факта, че "бисквитките" (cookies) могат да бъдат използвани за проследяване на уебсайтовете, които посещават, но едва 14.1% са променяли настройките на интернет браузера си за ограничаване на броя на "бисквитките", които се съхраняват на компютрите им.Малко повече от половината лица, сърфиращи в мрежата, нямат притеснения, че действията им в интернет се записват с цел изпращане на съобразени с интересите им реклами (50.8%). Вероятно това е причината само 8.7% да използват софтуер за ограничаване на възможността за проследяване на тяхната дейност в интернет (anti-tracking софтуер).


title: Кличко не е притеснен от факта, че Джошуа е негов бивш спаринг партньор

maintext:
Двамата съперници се познават добре, въпреки че все още не са имали официален мач помежду си
Владимир Кличко не смята, че Антъни Джошуа има предимство в предстоящия мач помежду им заради факта, че преди е бил негов спаринг партньор.Сблъсъкът между двамата боксьори е насрочен за 29 април и ще се проведе на легендарния стадион "Уембли".През 2014 година британецът бе един от тренировъчните противници на тогавашния световен шампион по време на подготвителния му лагер в Австрия. Тогава двамата изиграха общо 20 рунда помежду си, макар по онова време Джошуа да имаше само минимален опит сред професионалистите.Според украинеца неговият противник се е запознал с някои от техниките му, но далеч не с всичките."Има толкова много детайли при подготовката за мач. Всеки човек или спаринг партньор, който е бил част от моя тренировъчен лагер, го е усещал и може би се е учел. Това е съвсем нормално. Аз искам хората да се учат от мен и съм радостен да споделям опит", коментира Кличко."Това определено е от полза на Антъни, защото той видя как един топ атлет и шампион се подготвя. Със сигурност той е приложил част от нещата в своята подготовка. Смятам, че е научил доста. Аз също не стоя на едно място и наблюдавам как се подготвя той. Джошуа определено разполага с екип от професионалисти, които работят върху това да го направят възможно най-силен", допълни украинецът."Да, 18 мача може би не са много, но ако говорим за Майк Тайсън например, той беше на 20 години. Той беше едно "бебе", което стана шампион. Всичко е толкова относително. Антъни е много повече от тези 18 мача. Вярвам в неговия талант, защото той е поразителен атлет и добра реклама за нашия спорт. Ако той победи, ще го поздравя. Ако аз го надвия, ще му помогна да си стъпи на краката. Вече съм го правил няколко пъти", завърши Кличко.


description: "Надявам се, че влизането им в ръководните органи ще подобри корпоративните процедури, прозрачността и в крайна сметка ще доведе до ръст на капитализацията", каза директорът Игор Сечин.

title: Катар и Glencore купиха почти 20% от "Роснефт"

maintext:
Държавният инвестиционен фонд на Катар и най-големият търговец на суровини в света - базираната в Швейцария компания Glencore, са закупили 19.5% от руския петролен гигант "Роснефт".
За това съобщи на президента Владимир Путин лично ръководителят на компанията Игор Сечин.
Според него сделката е за 10.5 млрд. евро, които ще постъпят в държавния бюджет, и е най-голямата за 2016г. в петролно-газовия сектор в света.
В началото на ноември правителството нареди търсенето на купувач на този дял да приключи до 5 декември, а до 15 декември сумата, ако се намери приемлива оферта, да бъде преведена в бюджета.
В консорциума, който придобива акциите, катарците и Glencore ще имат по 50%, т.е. ефективно всеки ще контролира по 9.75%. Това ще е третият по големина пакет след държавния на "Роснефтегаз", който намалява от 69.5% на 50% плюс 3 акции. Вторият по големина акционер е ВР с 19.75%.
"Надявам се, че влизането им в ръководните органи ще подобри корпоративните процедури, прозрачността и в крайна сметка ще доведе до ръст на капитализацията", добави Сечин.Путин коментира, че сделката става при възходяща тенденция в цената на петрола. На 30 ноември ОПЕК се договори да съкрати добива с цел да повиши цената на петрола. В сряда енергийният министър Александър Новак се срещна с ръководителите на най-големите нефтени компании на Русия и те подкрепиха предложението да намалят добивите пропорционално на пазарния си дял.На срещата с президента Сечин заяви, че е преговаряно с повече от 30 потенциални иневститори. Освен това той каза, че заедно с участниците в консорциума ще бъде създадена съвместна компания за добив на петрол както в Русия, така и в чужбина. Споразумението включва и договор за доставка на петрол.


title: Гръцките фермери отново започват протести

maintext: Гръцките фермери предупредиха правителството, че се готвят за протести. Те ще започнат със символични блокади по места на офиси на аграрното министерство. Дали ще тръгнат тракторите по пътищата зависи само от правителството, съобщи БНР, цитирайки синдиката на земеделците.В официално обръщение към ресорното министество и правителството фермерите настояват за основни облекчения в данъчното им облагане, намаляване на възръстта за пенсиониране и осигурителната вноска. Те са недоволни и от недостатъчните европейски субсидии.Специалистите коментират че исканиятаса неизпълними, защото не е възможно те да бъдат толерирани по отношение на данъците за разлика от другите сектори.Земеделците започват да оказват натиск върху кабинета за поредна година. От опозицията призоваха за незабавно начално на преговори, за да не се достигне до блокади по пътищата.


description: До няколко дни България ще има възможност да проверява всички влизащи и излизащи от страната, по начин, по който никоя друга европейска държава не може, каза днес министърът на вътрешните работи в оставка Румяна Бъчварова.

title: България въвежда проверки по границите без аналог в Европа, увери Румяна Бъчварова

maintext:
Фотограф: Румяна Бъчварова
До няколко дни България ще има възможност да проверява всички влизащи и излизащи от страната по начин, по който никоя друга европейска държава не може, каза днес по Нова телевизия министърът на вътрешните работи в оставка Румяна Бъчварова. Тя допълни, че това ще стане възможно, благодарение на споразумение със САЩ."Повишава се нивото на сигурност и проверките", обобщи Бъчварова и не даде повече подробности, тъй като става въпрос за конфиденциална информация. Министърът на вътрешните работи в оставка увери, че България е сред първите европейски страни, които повишават мерките за сигурност около местата, на които ще се събират хора по Коледа и Нова година.Бъчварова каза още, че е получила справка за това какви мерки се взимат в останалите европейски държави и тези в страната са в унисон. Министърът на вътрешните работи в оставка увери, че службите работят активно, за да анализират рисковете от терористична заплаха, като е създадена координационна група между службите, МВР, министерство на отбраната и външно министерство, в която идва информацията от всички източници."Няма конкретна заплаха за България. Общата информация, е че има активизиране на "Ислямска държава" и пренасочване на нейни членове. Повишили сме степента на готовност за реагиране", каза още Бъчварова. Тя изрази задоволостви, че е приет законът за борба с тероризма , защото той дава повече възможности за превенция.На въпрос за възможносттите на страната да поеме евентуален поток от мигранти, върнати от Германия по линия на Дъблинския регламент, Румяна Бъчварова каза, че до момента при 8000 заявки, само 400-500 са дошли у нас. Тя уточни, че не става въпрос за механично връщане и България има варианти да откаже да ги приеме.Министърът в оставка каза още, че предстои изработването на нов дъблински регламент, който не е по-добър за страни като България, но по него тепърва ще има дискусии.По повод решението на президента да не назначи служебен кабинет, Румяна Бъчварова, че сегашният кабинет има още три седмици да работи в оставка, но министрите в него не са искали това развитие. "Редовно правителство в оставка и работещ парламент, означава контрол върху правителството. Работещ парламент и служебен кабинет, значи че той ще е безконтролен", уточни министърът на вътрешните работи в оставка.Според Бъчварова цялата полемика е буря в чаша вода, като БСП са си намерили нова тема, за да атакуват ГЕРБ. Тя обобщи, че назначаване на служебен кабинет от Плевнелиев, би означавало "заключване на държавата" по празниците и в дните до встъпване в длъжност на новия президент на 22 януари. "Нека са спокойни и от опозицията, и гражданите - ние си вършим работата", завърши Бъчварова.


description: Данните са от представителна за страната социологическа извадка, структурирана от " агенция Алфа Рисърч", получени снощи чрез директно гласуване по време на предаването "Референдум" на БНТ.

title: Три четвърти от българите оценяват като адекватна реакцията на властите при инцидента в Хитрино, сочи проучване

maintext: Близо три четвърти от хората оценяват като адекватна реакцията на властите след инцидента в шуменското село Хитрино в събота , когато взрив от дерайлирала товарна композиция уби седем души, рани десетки и причини тежки разрушения.Това сочат данни от представителна за страната социологическа извадка, структурирана от " агенция Алфа Рисърч", получени снощи чрез директно гласуване по време на предаването "Референдум" на БНТ. Темата на предаването беше инцидентът в Хитрино.Мнението, че реакцията на институциите е била адекватна и са предприети нужните действия споделят 76 на сто от участниците в гласуването. На обратното мнение - че действията на властите са били неадекватни, са 21.2, а 2.8% нямат мнение. Виждаме много категорична оценка, особено като имаме предвид, че нашето общество е по правило скептично, коментира днес пред БНТ управляващият партньор в социологическата агенция "Алфа Рисърч" Боряна Димитрова. По думите й когато се вижда единодействие и последователност в действията на властите, хората го оценяват.Около една трета от хората - 35.6% , смятат, че в Хитрино става дума за инцидент. Според 59.2 на сто случилото се е резултат от поредица от грешки, а 5.2% нямат мнение. Данните, по думите на Димитрова, показват, че има натрупано обществено недоверие, че има системни проблеми в работата различни организации и институции. Тя допълни, че е важно казуси като "Хитрино" да се дискутират и проблемите да не се "замитат".Общественото мнение остава разделено по въпроса каква е по-подходящата форма на реагиране в случаи като взрива от събота - дали е по-добре да се отделят директно средства от държавния бюджет, или е да има застрахователен фонд, който да покрива такива щети. В края на предаването "Референдум" се наблюдава нарастване на дела хора, които смятат, че е добре да има специални застрахователни фондове, отговорността да се носи и от фирмата-превозвач, и от нейния застраховател, обясни Боряна Димитрова. По думите й все пак ролята на държавата се смята за ключова в такива ситуации и това е характерно не само за България.


description: Окръжният съд във Варна осъди на 3 години затвор призналата се за виновна Анита Мейзер по обвиненията, че е убила по непредпазливост съпруга си Николай Димов и след това предложила подкуп от 30 хил. евро на полицай.

title: Анита Мейзер получи 3 години затвор за убийството на мъжа си

maintext:
Фотограф: Анелия Николова
Окръжният съд във Варна осъди на 3 години затвор призналата се за виновна Анита Мейзер по обвиненията, че е убила по непредпазливост съпруга си Николай Димов и след това предложила подкуп от 30 хил. евро на полицай, за да не бъде арестувана, съобщи " Правен свят ". Присъдата може да се обжалва или протестира в 15-дневен срок.Делото протече по съкратена процедура, след като Мейзер призна вината си и прие да не се събират доказателства в съдебното следствие. Така съдът ѝ определи наказания от по 4 години и половина затвор за всяко от двете престъпления, но при съкратената процедура те се редуцират с 1/3, което означава, че Мейзер трябва да изтърпи едно наказание от 3 години затвор. От него се приспада и времето, в което тя е в ареста – от 14 август 2016 г.Съдът определи наказанието да бъде изтърпяно при първоначален общ режим в затворническо общежитие от открит тип.Мейзер трябва да плати и 7 хил. лв. глоба, както и обезщетение от 150 хил. лв. на наследниците на съпруга си."През четиримесечния си престой в ареста се опитвах да си обясня как стигнах дотук. Ние имахме чудесни отношения със съпруга ми. Той имаше понякога странни желания и аз ги изпълнявах Грешката ми беше, че не казах на майка му и сестра му какво е намислил, може би щяха да го спрат" , бяха последните думи на подсъдимата в съда.Смъртта на съпруга на Мейзер бе при необичайни обстоятелства в дома им. Разследващите установиха, че Мейзер завързала краката, ръцете и врата му със свински опашки по негово настояване, от които той трябвало със сила да се освободи сам. Демонстрацията трябвало да бъде заснета от подсъдимата, за да послужи на културиста Димов пред бъдещи работодатели.


description: Във вторник, ако всичко е наред, ще може да почне да се населява селото. Това заяви премиерът в оставка Бойко Борисов след посещението си днес в село Хитрино. През целия ден от селото пожарникаррите изнасят цистерните на дерейлиралия влак, който предизвика взривове с жертви и щети миналата събота.

title: Вероятно във вторник хората от Хитрино ще могат да се върнат в домовете си

maintext:
1
2 Днес седем от цистерните от катастрофата бяха извозени извън селото
[МВР] 1
2 [МВР]
[МВР]
[МВР]
Във вторник, ако всичко е наред, ще може да почне да се населява селото. Това заяви премиерът в оставка Бойко Борисов след посещението си днес в село Хитрино, показа репортаж на Нова телевизия. През целия ден от селото пожарникаррите изнасят цистерните на дерейлиралия влак, който предизвика взривове с жертви и щети миналата събота.Оказало се, че на един трафопост е цялата електроенергия на селото, т.е. или трябва да се пусне ток навсякъде, или никъде, обясни Борисов. Това налага допълнителна работа, преди да се допуснат хората. В неделя ще се работи по това, както и по останалите инсталации в селото.Днес от Хитрино са изнесени и на специални платформи са транспортирани до обезопасено място седем от взривоопасните цистерни. Остават още пет, включително една, от която изтича газ. За повдигането им са необходими по два крана.За няколко часа днес на част от хората в селото беше осигурен достъп до домовете им . Служители на общината и строители ги придружаваха, за да вземат размери за нови прозорци и врати, където има нужда и са били изпочупени от взривната вълна.По-рано БЧК призова даренията за пострадалите да са предимно трайни храни, тъй като от това имат най-много нужда хората, а дрехи и други консумативи и засега има достатъчно. В пострадалият от наводнения преди две години град Мизия организират собствен транспорт, за да занесат на хората от Хитрино кашони със зимнина и подаръци за децата от селото в Шуменска област.


title: Исинбаева за допинга: Да разследваш само една държава е политически акт

maintext:
"Как може IAAF да определи за чисти състезатели, които два пъти са наказвани за допинг (като Джъстин Гатлин), а аз да не бъда допусната да участва в Рио, след като никога не съм давала положителна проба", чуди се Исинбаева
В началото на декември работната група на Световната антидопингова агенция (WADA), която беше назначена да следи прогреса на Русия в борбата с допинга, препоръча забраната да остане в сила.
Така ще бъде поне до края на февруари, а има много голяма вероятност руските лекоатлети да пропуснат и световното първенство в Лондон през август. Според Исинбаева това може да бъде пагубно за руската атлетика.
"Надявам се колкото се може по-скоро да започнем отново да се състезаваме на международно ниво. Най-лошото вече се случи - пропуснахме олимпийските игри. Русия трябва да бъде върната обратно, защото в противен случай ще се стигне до стагнация", завърши тя.
Двукратната олимпийска шампионка и световна рекордьорка в овчарския скок Елена Исинбаева обяви докладите за допинга в руския спорт за политическа атака.Според нея Русия има проблеми с употребата на забранени вещества, но не е справедливо да се води разследване само срещу една държава."Надявам се, че разследването на г-н Макларън ще се разпростре по целия свят", заяви Исинбаева, която наскоро оглави надзорния съвет на Руската антидопингова агенция (РУСАДА)."Да, Русия е отровена от допинга, но да фокусираш цялото си разследване върху една държава е политически акт", допълни рускинята в интервю за френския вестник "Екип".Исинбаева изрази и голямо възмущение от отношението на Международната федерация по лека атлетика (IAAF) към нея и особено на президента й Себастиан Коу."Как може IAAF да определи за чисти състезатели, които два пъти са наказвани за допинг (като Джъстин Гатлин), а аз да не бъда допусната да участвам в Рио, след като никога не съм давала положителна проба?""Когато Коу поиска моята подкрепа в началото на своята кандидатпрезидентска кампания, аз му я дадох без никакви въпросителни. След това той ме постави в един списък с тези, които са хващани с допинг", продължи Исинбаева."Той изобщо не взе предвид коя съм, каква е историята ми, липсата на съмнения около мен... Себастиан Коу показа пълна липса на уважение към мен и това много ме нарани", каза още авторката на 30 световни рекорда - 17 на открито и 13 в зала.В друго интервю, дадено пред insidethegames.biz, Исинбаева призова IAAF да вдигне забраната за международно участие на руските лекоатлети."Иска ми се да вярвам, че скоро ще бъде намерен компромис. Ние направихме всичко, което те поискаха от нас. Всъщност го сторихме дори преди Рио 2016", заяви тя.


description: Можем да очакваме нормална епидемия, не интензивна, без отклонения, прогнозира д-р Ангел Кунчев.

title: Грипната вълна тази година ще започне по-рано, прогнозира националният здравен инспектор

maintext:
Фотограф: Анелия Николова
Тази година грипната вълна ще започне по-рано. Вероятно в края на декември, началото на януари, а не както обикновено в края на януари, каза днес по БНТ националният здравен инспектор д-р Ангел Кунчев.Повод за тези твърдения му дава грипната епидемия в Балчик от тези дни. "Необичайно е грипът да тръгне от изток, в случая Балчик", каза Кунчев.Според него успокоителното е, че болестта има типичната грипна картина. "Значи можем да очакваме нормална епидемия, не интензивна, без отклонения", допълни д-р Кунчев. Той посъветва хората, които се разболеят, да започнат да приемат лекарства още в началото на болестта.Д-р Ангел Кънчев допълни, че вече е късно да се слагат ваксини.


description: Къщата на дядо Исак е до гарата, дето вече я няма. Цялата пътека от портата към задната част на двора е засипана със стъклата от строшените прозорци. Сега са затулени с розови одеяла на едри рози. А между тях пише: "I love you".

title: Хитрино - I love you!

maintext:
Фотограф: Спас Спасов
Фотограф: Спас Спасов
Фотограф: Спас Спасов
Фотограф: Спас Спасов
Фотограф: Спас Спасов
Фотограф: Спас Спасов
Фотограф: Спас Спасов
Фотограф: Спас Спасов
Кметът на Хитрино Нуридин Исмаил
Фотограф: Спас Спасов
"Няма да се връщам тук, няма!, тросва се на репортерите Благой докато върти ключа в заялата брава. Ето на, заключвам и заминавам при сина в Шумен, там ще живея вече". Къщата му е сред оцелелите в Хитрино, даже строшени стъкла няма, но след трагедията от 10 декември е останала пуста."Уплашихме се, много се уплашихме, как!? Като гръмна и... Ето на, вратата и тя не може да се заключи", продължава да нарежда Благой.До входа към приземния етаж на къщата му има чифт стари обувки с изрязани пети – като тези, до всяка от вратите на селските къщи. И камара дърва, да са на лесно. И зайчарникът е бил на близо – осем клетки, но сега са празни.- Къде са зайците, питам. Да не са умрели от глад?- Не са умрели, заминаха – махва с ръка Благой. Няма зайци вече, нищо не ми трябва...Не го питам къде са заминали, сигурно и те за Шумен.По-надолу по същата улица няколкопрез натрошените стъкла на един прозорец. Нищо – пуста бяла стая с метален креват и стар дюшек. Има разпилян куфар, мушнат под леглото, а металните лавици на стената са съвсем празни. Цялата мазилка от тавана е изпопадала – по старата сива черга, просната по диагонал върху дъските, по кръглата масичката, застлана с шарена найлонова покривка, върху леглото и дюшека - бяло е навсякъде.Едно мушкато е оцеляло в студа зад прозореца на приземния етаж. Даже е цъфнало."Нищо няма да ме питате, щото нищо няма да ви отговарям", кара се на журналистите и жената, която се щура наоколо. Чака пожарникарите, да проверят дали случайно в мазето й няма газ.Безработните в Хитрино са над 22%, пише в сайта на общината. Сигурно затова младите бягат.Според статистиката те са 998 души – под една седма от населението. За тях има специален план, който започва така: "Грижата за младите хора е най-важната национална кауза". Въпреки това в първите дни на свободен достъп до селото след трагедията от началото на декември"Ела виж за газ и горе в кухнята, че да тръгвам", подканя пожарникаря жената от къщата с оцелялото мушкато. После отваря вратата на ниска остъклена тераса.Бедно е, мизерно. Не взрива на цистерните с пропан бутан отпреди две седмици е стоварил и тук дървата – насред стаята. Така си е било и преди да гръмне. Има бял бюфет, същия като в мазето на Благой – с олющени чекмеджета и празна витринка. И стара пералня има, и няколко пластмасови бутилки от вода, пълни с нещо си, и дълъг зелен маркуч, и лейка с "шия" като патица, и дузина стари обуща..."Сега, като свършите, заключвам и ще видим кога ще се върна пак", казва жената. Полицаят, който върви от къща на къща заедно с пожарникарите, разгръща тефтера си и пита: "Ти умрели животни имаш ли? За обезщетенията питам, записваме всички"."Нямам, нямам – отговаря жената. Две кучета имам, ама съм ги дала... Нямам животни аз, за какво са ми?".Хората, чиито къщи трябва да бъдат проверени, мръзнат на площада и чакат реда си. Настръхна ли са, не искат вече никой нищо да ги пита. И скачат като един, когато виждат запалена цигара."Ти какво искаш бе, ей!? - викат към мъжа, край когото се носи издайническото бяло облаче дим. Оня ден не хвръкнахме, сега ли искаш?".са отсреща - зад жп релсите. Те разделят селото на две. Наоколо гледката е все така необяснима – кривите коруби на изгорелите автомобили все още са подредени на малкия паркинг. Черно, срутено и непоправимо изглежда всичко. Необратимо."Имах рожден ден на девети – преди да гръмнат цистерните, разказва един от мъжете на площада. В къщи – гости, гюрлотия...като на рожден ден, нали знаеш. Закъсняхме и даже масата не бяхме вдигнали. Като хукнахме сутринта, така си остана. Сега ако отидем - там си е, с чиниите и с чашите. За един миг стана!".Къщата на дядо Исак също е до гарата. Оградата му е синя, вижда се отдалече. А на портата има емайлирана табела - "Образцов дом". Цялата пътека от там към задната част на двора е засипана със стъклата от строшените прозорци. Сега са затулени с розови одеяла на едри рози. А между тях пише: "I love you".В края на пътеката са пристройките. Една, две и трета, по-малка - за разни работи. И трите неизмазани, скрити зад къщата."Страшно беше, как да не беше, мърмори Исак докато води пожарникарите към избата. Край викам, нещо страшно стана. Да не знаеш да бягаш ли, да се криеш ли? Отсреща навсякъде гори... Страшна работа!".Като другите ще чака до пролетта, когато то стане "по-хубаво, отколкото беше". На първата си пресконференция след приключилата операция по обезопасяването на Хитрино кметът Нуридин Исмаил повтаря думите на Бойко Борисов. И му благодари, че се е обадил по телефона веднага след взрива. После сам дошъл да види какво се е случило и останал цели два дни.В залата, освен журналистите са и двадесетина души от Хитрино. Нищо не питат, само слушат. Докато говори, Исмаил на няколко пъти бърше сълзите си."Не съм очаквал тази съпричастност от хората в цяла България, казва той. Трагедията ни събуди добротата навсякъде и след мисълта за жертвите, това е второто нещо, което насълзява очите ми", казва той.После прави бърза сметка на парите, с които общинската администрация ще разполага за възстановяване на щетите – 10 млн. лв. правителствена помощ, 20 млн. лв. европейски пари, 1.7 млн. от Българския Червен кръст... Напомня, че камарата на строителите вече е обещала да построи 11 от общо 29 разрушени къщи и да ремонтира няколко от пострадалите. "Ще се оправят и селскостопанските постройки, всичко ще се оправи", казва Исмаил.В съседната зала на читалището бумти печка. Край нея- Какво става, нещо среща ли има?- Има, събрал ги е кметът. И председателят на Общинския съвет е там, шефът на полицията в Шумен май... Говорят. Всичко щяло да се оправи, до пролетта щяло да е готово.- Ще оправят, къде оправиха, че и тук! Онези от наводнението още чакат по фургоните. Ще оправят...- А, тука няма такива работи, почти вика един от мъжете. Парите са дошли, казаха – 30 млн. Тези дни идват доброволци, почват и до пролетта ще е готово!- Аха, и за нов мерцедес ще остане – обажда се пълничка жена с анцуг. Край печката е горещо, затова е седнала в дъното – до камара от стотици бутилки с минерална вода.В Хитрино служебният мерцедес на кмета Нуридин Исмаил е легенда. През 2012г. той си го "подари" за 110 хил. лв. като награда за третия пореден мандат, който спечели година по-рано. Тогава бе избран със 70% от гласовете на съселяните си. "Колата не е скъпа, обясни тогава кметът. За да я купим, значи има нужда. Общината е добре поддържана и затова смятам, че избирателите ми няма да се обидят на тази покупка".- Хм, бе те да оправят най-напред селото. После ако щат и два мерцедеса да си купят, така е то, обажда се пак мъжът с работните дрехи.Пресконференцията на Нуридин Исмаил върви другояче."Няма да допуснем с пари за Хитрино някой да остъкли терасата на апартамента си в Шумен или да обиколи Европа и да се установи там, а разрушената му къща да загрозява селото, зарича се кметъ. Имаме си начини, които няма да обяснявам сега, но гарантирам, че няма да бъде допуснато разхищение на помощи".Привечер започва да вали. Декемврийски сняг – едър и лек. Зимите тук са тежки.


title: "Манчестър сити" ще загуби Гюндоган за месеци

maintext:
Илкай Гюндоган не успя да довърши мача срещу "Уотфорд"
Полузащитникът на "Манчестър сити" Илкай Гюндоган може да отсъства няколко месеца заради контузия на коляното, заяви мениджърът на тима Пеп Гуардиола.Германският национал, който се присъедини от "Борусия" (Дортмунд) през лятото за 20 милиона паунда, напусна с накуцване терена при победата с 2:0 над "Уотфорд"."Много е тъжно, но изглежда ще бъдем без него дълго време", заяви Гуардиола. Точната прогноза се очаква днес.Гюндоган пропусна първите мачове от сезона, защото през май имаше контузия на капачката на коляното. Заради нея пропусна европейското първенство. Включи се в игра през септември. Оттогава записа 16 мача с пет гола.


description: От блока предлагат регресивна скала за държавната субсидия на партиите.

title: Реформаторите искат партийните субсидии да спадат до 11 ст. след 1 млн. гласа

maintext:
Настимир Ананиев
Фотограф: Юлия Лазарова
Реформаторския блок внесе законопроект за регресивна скала за държавната субсидия на партиите. "За първите 150 хил. гласа субсидията е 11 лева на глас, а след това за всеки 100 хил. пада с 1 лев. За следващите 100 хил. гласа е 10 лева на глас, 9 лева на глас за следващите 100 хил. гласа и така нататък, до 1 млн. гласа, където става фиксирана от 0,11 лв. на глас", обясни депутатът Настимир Ананиев.Според него това е работещ модел, който ще посрещне нуждите на партиите, без да се налага някои от тях, особено по-големите, да държат средства на влог и по този начин да дразнят хората, че ги използват не по предназначение. Ананиев напомни, че същото предложение беше внесено от депутати от ДБГ през 2015 година, но то не беше прието.Предложението за райониране, което беше внесено от "Шоуто на Слави" към законопроекта за въвеждане на мажоритарния вот, според Димитър Делчев (ДБГ) може да доведе до хаос. "Не са направени няколко ключови неща, преди да се седне и да се напише на коляно това райониране. Да има актуално преброяване в България, което да каже колко точно души има в населените места. Не са изчистени списъците от мъртвите души, така районирането почива на празни бройки", обясни Делчев.Той допълни, че има населени места, които попадат в един и същи район, както са предложени от сценаристите, а в същото време са на около 92 км. един от друг. В същото време има населени места, които са едно до друго, но са в различни райони, а град Ихтиман е разделен наполовина.Освен това се намалява броят на народните представители от определени райони. "Защо и кой е решил, че район Видин трябва да има трима народни представители, а не четири", попита още Делчев.


description: На 30 март 2017 година на сцената на София Лайв Клуб ще се съберат етно-ембиънт групата "Кайно Йесно Слонце", лондонският саксофонист и кларинетист Шабака Хътчингс и Shabaka And The Ancestors от ЮАР.

title: "Кайно Йесно Слонце" ще представят новия си албум през март 2017 г.

maintext:
1
2
3 "Кайно Йесно Слонце"
[Falshimento] 1
2
3 Шабака Хътчингс
[Falshimento] 1
2
3 Shabaka And The Ancestors
[Falshimento]
На 30 март 2017 година на сцената на София Лайв Клуб ще се съберат етно-ембиънт групата "Кайно Йесно Слонце", лондонският саксофонист и кларинетист Шабака Хътчингс и Shabaka And The Ancestors от ЮАР, съобщиха организаторите от Falshimento."Кайно Йесно Слонце" ще представи новия си албум Mare Verborum, в който участва като гост-музикант челистката Маги Петрович.На сцената през март Шабака Хътчингс ще излезе с най-новата си формация, съставена от южноафриканските джазмени Shabaka And The Ancestors. Тогава ще е премиерата на дебютния им албум Wisdom of the Elders.Билети се предлагат от Ticketlogic.bg и онлайн


title: АБВ иска комисия да провери политиката за бежанците на две правителства

maintext:
Михо Михов
Фотограф: Юлия Лазарова
АБВ поиска да бъде създадена временна анкетна комисия, която да оцени ефективността на действията на изпълнителната власт за разрешаване или нормализиране на бежанския проблем.Депутатът Михо Михов каза, че парламентарната им група счита, че годишният миграционен натиск създава сериозно безпокойство и отслабва системата ни за национална сигурност, спокойствието на българските граждани и възпроизводството на нацията ни.От партията на Георги Първанов се надяват да съберат 48 подписа на депутати, за да внесат искането за създаването на комисията в деловодството на парламента. Ако бъде създадена комисията, за един месец ще трябва да направи оценка на "ефективността на действията на изпълнителната власт на централно и местно ниво относно разрешаване или поне нормализиране на бежанския проблем". Според Михов разходваните средства, гранични и войскови ресурси не са довели до желания резултат. Генералът от резерва смята, че има нужда от парламентарен контрол и дори ревизия на "така нареченото преградно съоръжения - ограда, разходваните средства и положените усилия".Депутатът Светослав Белемезов добави, че АБВ иска да бъде отчетено на какъв етап са ангажиментите, поети от правителството и българската държава пред европейските ни партньори и какви са финансовите параметри и подкрепа, които са обсъждани с ЕС. "Държим да бъде направен анализ на споразуменията за реадмисия на чужденци към техните държави по произход. В бежанските центрове в България към ДАБ, дирекция "Миграция" на МВР бежанците от Афганистан са повече от половината", каза още Белемезов.


description: Петър Москов ще бъде част от листите на Реформаторския блок на следващите парламентарни избори.

title: Никой не може да ме извади от ДСБ, защото аз съм създател на партията, обяви Москов

maintext:
Фотограф: Цветелина Белутова
Могат да ме изключат отвсякъде, но никой не може да ме извади от ДСБ, защото аз съм създател на тази партия и дълго време съм правил всичко, за да е част от политическия живот. Това е в духа на октомврийската революция – ти си различен, не си като нас и те изключваме. Това заяви пред Нова телевизия здравният министър в оставка Петър Москов.В началото на седмицата членството му в ДСБ беше прекратено след заседание на Вътрешнопартийния арбитраж към партията. Изключването е станало след жалба отпреди 2-3 седмици от клуба на ДСБ "Средец", в който членуваше Москов.Той определи като странни действията на ръководената от Радан Кънев политическа сила при опитите да бъде съставено правителство от Реформаторския блок в рамките на този парламент."Трябва да избираш между десноцентристки кабинет или служебно правителство на президент на БСП. От ДСБ предпочетоха да са опозиция на ГЕРБ. Благодаря, аз не го приемам това", каза още Москов.Той уточни, че неговото име никога не е било обсъждано като евентуален служебен премиер . Причината - от ГЕРБ нямало да се съгласят. "Отношенията ми с премиера са мъжки, но никога не сме говорили на тази тема", добави здравният министър в оставка.Москов заяви, че ще е част от листите на Реформаторския блок при следващите парламентарни избори. За новата партия на бившия правосъден министър Христо Иванов той беше лаконичен - "не считам, че нова партия може да донесе до нещо добро ".Здравният министър не подмина и темата с опасенията, че може да има проблем с доставките на лекарства за болниците. Той уточни, че е направен прозрачен електронен търг , а подобни действия се прилагат в Скандинавските страни, където след това разходите на болничните заведения са паднали с 20%."Служебното правителство на БСП е обещало на фармацевтичните компании да спре тази процедура", предупреди Москов.


description: Майкъл Фелпс, Кобе Брайънт и още много големи имена сложиха край на състезателната си кариера.

title: Фотогалерия: Големите оттегляния в спорта през 2016 г.

maintext:
1/16 снимки в галерията Изумителната кариера на Майкъл Фелпс приключи с рекордните 23 златни медала от олимпийски игри. Американецът се оттегли след игрите в Лондон, но се завърна, за да продължи да твори история.
Пътят му към Рио премина през няколко перипетии - арест, шестмесечна забрана, изваждане от националния отбор за световното първенство.
Той обаче пристигна в Бразилия видимо променен, а представянето му в басейна отново бе впечатляващо - пет златни медала и един сребърен в шестте дисциплини, в които участваше.


description: И политически партии реагираха след тежкото произшествие в Хитрино.

title: ДПС събира доброволци за помощ в Хитрино, БСП призова за единство в трагедията

maintext:
Фотограф: shum.bg [shum.bg]
И политически партии реагираха след взривовете в Хитрино ДПС започна акция по набиране на доброволци, които да окажат помощ на пострадалите след взрива, като се включат в разчистването на разрушенията. Движението разпространи във Фейсбук телефона на зам.-председателя Ахмед Ахмедов, който е на място е в Хитрино и ще координира доброволците – 0886317945ДПС призовава всички свои членове и симпатизанти да споделят съобщението.Лидерът на БСП Корнелия Нинова отмени планирано за днес тържествено заседание на русенската партийна организация по повод нейната 120- гоодишнина, съобщиха от пресцентъра на партията."Изказвам своята съпричастност и подкрепа към близките на загиналите и към ранените в трагедията край Хитрино. Нека всички ние, като хора, всеки според възможностите си, да помогнем на пострадалите", призова Нинова. Според нея в момента е необходимо "да бъдем единни като нация в този трагичен момент и да помогнем".Тя се обърна и към всички държавни органи като апелира да се ангажират с обезопасяването на района на трагедията и с осигуряването на най- необходимото за пострадалите.


description: "Ride 'Em On Down" е кавър на класиката на Еди Тейлър от средата на 60-те години.

title: Кристен Стюарт е лошо момиче в новия клип на "Ролинг стоунс" (видео)

maintext:
[скрийншот, YouTube]
Известната с вампирското си превъплъщение в "Здрач" Кристен Стюарт влиза в ролята на лошо момиче в новия клип на "Ролинг стоунс".Американската рок група издаде 25-ия си студиен албум Blue & Lonesome , съдържащ кавъри на 12 известни блус парчета. А Кристен Стюарт е в главната роля в "Ride 'Em On Down" – кавър на класиката на Еди Тейлър от средата на 60-те години.Актрисата демонстрира шофьорски умения по улиците на Лос Анджелис зад волана на син "Мустанг", танцува съблазнително на бензиностанция и има кратък "сблъсък" с американски полицай.


title: Дантелeната Андалусия

maintext:
1
2
3 Дворецът "Аламбра", както произнасят испанците, или "Алхамбра", както по-често се употребява от чужденците, е красив през всеки сезон.
Фотограф: Елена Геловска 1
2
3 Скромна следобедна почерпка след дълга разходка в Севиля.
Фотограф: Елена Геловска 1
2
3 Обувки за фламенко.
Фотограф: Елена Геловска
Ветрила - пеперуди.
Фотограф: Елена Геловска
Баните на севилския "Алкасар".
Фотограф: Елена Геловска
Андалуските коне са и повод за гордост, и туристическа атракция в Кордоба.
Фотограф: Елена Геловска
Дантелените стени на "Аламбра".
Фотограф: Елена Геловска
Органистът, въоръжен с таблет.
Фотограф: Елена Геловска
Паелята била най-добра във Валенсия, но и приготвената в Гранада ни се услади.
Фотограф: Елена Геловска
Когато човек е прекарал три седмици в Андалусия, всичките му познати очакват да разказва и разказва безспир. В главата ти обаче е хаос от впечатления, цветове, аромати, звуци, придружен със силно тупкане на сърцето и никакви думи, които да ги опишат. Разчиташ снимките да кажат ако не всичко, то поне повече, но те се оказват бледи и нескопосани сенки на действителността.Още от летището знаеш, че пак ще се върнеш там, където птици чуруликат през ноември, портокалите падат по улиците от дърветата, отрупани с плод, където всевъзможни цъфтящи храсти изпускат аромати, достойни за разгара на пролетта. Където лъскави андалуски жребци препускат в тръс, търговците на захаросани бадеми насищат въздуха с дъх на карамел от огромните медни съдини, търговци вадят на показ пъстри чинии и купи, по белите стени на къщите синеят саксии с цветя, а всичко това е подсилено с дъх на риган, който е точната подправка за това място.Изброяването може да продължи с диплите на черно-червените волани на роклите за фламенко и тракането на налчета, с почти непрестанния звън на църковни камбани, с шумните и приветливи хора, които се впускат в разговор също тъй естествено, сякаш се знаете отдавна, и продължават да говорят, дори след като отговориш на английски, че за голяма свое съжаление не разбираш испански. С нежното съчетание на прясно смляно гъсто доматено пюре между препеченото хлебче и розовия резен хамон отгоре и две нежни капки зехтин.В триъгълника Гранада –Севиля – Кордоба пътуващият е потопен в преплитането на трите религии и култури, от които Андалусия черпи духовното си богатство – ислям, юдаизъм, християнство.Дантела е обобщаващата дума – от нежните ветрила на андалуските красавици, през паяжината на орнаментите в дворците до тънкоструйните фонтани и водни огледала и финия рисунък на вечнозелените дървета и храсти в нескончаемите градини. Изброяването може да продължи с филигранните решетки на прозорците и балконите, с нежните очертания на ветропоказателите и с шарките на живите плетове.Шокиращо е в средата на прочутата джамия в Кордоба да се озовеш в пищна барокова катедрала. Органистът рутинно настройва инструмента си с помощта на таблет – електронното устройство му дава данни за отклоненията в тона и посочва необходимите корекции. Настрани в полумрака във всички посоки се пръскат редиците бели колони на "Мескита", омиротворяващото въздействие на които никоя снимка не може да предаде.Гранада ни посреща с неочакван студ след ден на плажа в Малага. Склоновете на Сиера Невада са покрити със сняг, градът е неочаквано суров и строг. Но зад крепостните стени на Аламбра ни чака нежната везба върху камък в двореца на Насридите. А следобед в града – голяма тава със златиста паеля, богато гарнирана със скариди, лангустини, миди и калмари. Полята с чаша червено вино и дъхаво кафе "кон лече".Почти всеки андалуски град сигурно има своя Алказар, но ако трябва да избирате, отидете в Севиля. Тук католическите владетели двулично са заимствали най-пищното от мавританската архитектура за личните си удобства, гарнирайки ориенталската изисканост и финес с щедра позлата и керамично пъстроцветие.Да описваш един от трите града е кауза пердута, защото всяка дума звучи като клише. И трите са обявени от ЮНЕСКО за част от световното културно наследство. За да се посетят обаче, е нужно повече време, защото емоционалното пресищане настъпва бързо. Андалусия атакува едновременно и мощно и зрението, и слуха, и обонянието, и вкуса, и осезанието.


description: Според съпредседателя на Патриотичния фронт Бойко Борисов трябва да стане почетен председател на ГЕРБ.

title: Валери Симеонов предложи на Борисов да се оттегли от политиката и да стане като Доган

maintext:
Фотограф: Надежда Чипева
Най-доброто, което може да направи Бойко Борисов е това, което народът пожела - да се оттегли от политиката. Това заяви съпредседателят на Патриотичния фронт Валери Симеонов пред "България он еър".Според него до момента правителството е свършило достатъчно работа, за да му се даде много добра оценка. По думите му за последните две години България има стабилно развитие, както и стабилно мнозинство в парламента. Това не трябвало да се променя с едни евентуални предсрочни избори."Политическата криза беше предизвикана от безотговорното поведение на министър-председателя Бойко Борисов, който реши, че трябва да си връща на цяла България за това, че е загубил президентските избори. Нека се оттегли от политиката и да стане почетен председател като Ахмед Доган. От партия за лично ползване ГЕРБ ще може да се превърне в една нормална политическа сила", заяви Симеонов.Той уточни, че обещаната подкрепа за Реформаторския блок в опита му да състави кабинет не е самоцел. Всичко зависило от това какви политики ще се водят. "Не може да се очаква, че ще ги подкрепим заради еди-какво си", добави съпредседателят на Патриотичния фронт.


description: Сталин Илиев е сред звездите на тазгодишния празник на града Никулден, тъй като през юни бе удостоен от Министерството на културата с индивидуална награда като носител на занаят, определен за част от нематериалното културно наследство у нас.

title: На Никулден Сталин от Бургас показва как се плетат рибарски мрежи

maintext:
Сталин Илиев
Фотограф: Община Бургас
Сталин Илиев
Фотограф: Община Бургас
Рибарското селище "Ченгене скеле"
Фотограф: Община Бургас
Не само с името, но и със занаята си, Сталин Илиев е един от най-колоритните жители на рибарското селище Ченгене скеле край Бургас.Той е известен като най-добрия и изкусен плетач на мрежи – занаят, който от години замира заради промишленото производство на оборудване за риболов.Илиев е сред звездите на тазгодишния празник на града Никулден, тъй като през юни бе удостоен от Министерството на културата с индивидуална награда като носител на занаят, определен за част от нематериалното културно наследство у нас.Ръчното плетене на мрежи не се е променило от векове, казват рибарите от Ченгене скеле, но хората, които се занимават с това, вече се броят на пръсти, тъй като занаятът е станал по-скоро хоби и атракция.Сталин Илиев се занимава с риболов вече повече от 40 години. А за плетенето на мрежи твърди, че е изкуство."Трябва да ти идва отвътре, казва той. Отнема години, за да научиш всички начини за плетене и да придобиеш рутината."Според Илиев най-сложната плетка се нарича "мермет". Тя се използва за зашиване на скъсана мрежа, което малко от рибарите умеят да направят.През зимата, когато лодките не влизат в морето, Сталин Илиев става най-търсеният човек в Ченгене скеле, тъй като това времето, в което рибарите се подготвят за пролетния риболовен сезон. Заел се е да обучи и няколко от по-младите си колеги.В края на юни т.г. по предложение на рибарското сдружение "Морски сговор" плетенето на рибарски такъми беше вписано в регистъра на нематериалното културно наследство. Занаятът е и сред номинациите, които ще бъдат предложени за включване в регистъра на световното нематериално културно наследство на ЮНЕСКО.Различни археологически находки като куки за плетене и тежести за мрежи, намерени на н. Форос край кв. Крайморие най-вероятно ще бъдат подредени сред експонатите на етнографски комплекс, който община Бургас планира да изгради в рибарското селище Ченгене скеле.Години наред Ченгене скеле бе обект на остри полемики заради незаконното строителство и сблъсъка между местните, които изкарват прехраната си с риболов, и собствениците на огромни незаконни вили, построени в съседство."След реконструкцията, която предвижда община Бургас, порутените постройки, където местните потомствени рибари прибират улова и мрежите си, ще бъдат заменени с автентични рибарски хижи", обясни при представянето на проекта кметът на Бургас Димитър Николов.Подготовката за реализацията му започна още преди три години с разработването на подробен устройствен план. Тогава местността Ченгене скеле официално получи статут на селищно образувание.През октомври 2014 г. община Бургас реализира и още един голям проект за развитие на устойчива и конкурентоспособна риболовна индустрия в региона - новото рибарско пристанище в кв. Сарафово.


title: Къмпингите влизат в регистър

maintext:
Фотограф: Надежда Чипева
Обособените за къмпингуване места в страната ще бъдат вписани в специален регистър. Това съобщиха от Министерството на туризма след като по-рано е заседавала работната група, която трябва да разработи правила за къмпингуването в България.От съобщението се разбира, че дивото къмпингуване на практика не е разрешено, макар че в края на април с промени в Закона за Черноморското крайбрежие това бе разрешено сред голямо обществено недоволство.В работната група е било обсъдено, че "този вид туризъм" ще се практикува на места, специално пригодени за това.Допуска се обособяването на места за практикуване на къмпинг туризъм в урбанизирани, горски и земеделски територии само с предварително изрично съгласие на собственика на имота, при спазване на всички останали изисквания за практикуването му. Обособените места ще бъдат вписвани в регистър, който ще бъде част от Националния туристически регистър.Предвижда се задължение за кметовете на общини да представят на министъра на туризма ежегодно и текущо информация за обособените места за къмпинг туризъм на територията на общината. Изрично се забранява практикуването на къмпинг туризъм в радиус от 300 метра от категоризираните къмпинги, за да се насърчи устойчивото развитие на този вид туризъм. Предвижда се всички правила и регламенти свързани с тази дейност да бъдат детайлизирани в отделна наредба към закона.В последния работен ден от годината в Министерството на туризма е заседавала и групата, която работи по мерки за насърчаване на планинския туризъм. На заседанието са приети предложения за текстове, които да регламентират реда за създаването на нови или разширението на съществуващи ски зони.Въпросът се обсъжда основно заради желанието на концесионера на Ски зона "Банско" да разшири пистите и да изгради още един лифт, срещу което има остро недоволство от екологичните организации.В случаите, когато се предвижда изграждане или разширение на ски зони в горски територии или земеделски земи – държавна или общинска собственост, е уредено задължение на компетентните органи да учредят възмездно право на строеж и/или съответните ограничени права при спазване на разпоредбите на Закона за горите, Закона за опазване на земеделските земи и Закона за собствеността и ползването на земеделските земи, се посочва в предложението на работната група.Тя предлага още, когато се разширяват ски писти да не се изисква промяна на предназначението на съответните територии.Не е известно каква ще е съдбата на тези предложения предвид оставката на правителството и неизвестността кога отново ще има редовно правителство.


title: КЕВР още не знае как газовите играчи ще плащат за непредвидените разходи на "Булгаргаз"

maintext:
Фотограф: Юлия Лазарова
Разпределителната компания "Овергаз" все още не е подписала договор с "Булгaргаз" за доставката на газ за следващата година. Това се разбра след обществено обсъждане на промените в наредбата за ценообразуването на природния газ в Комисията за енергийно и водно регулиране (КЕВР).Една от тях е свързана с това клиентите на "Булгаргаз" да започнат сами да плащат допълнителните разходи, които са предизвикали на държавната компания, а не както е сега - те да се разпределят между всички потребители на газ. Това съобщава в днешния си брой "Капитал daily" Наскоро се разбра, че "Овергаз" отказва да сключи договор с "Булгаргаз" за 2017 г. в предвидените срокове. Това става причина Българската федерация на индустриалните енергийни консуматори (БФИЕК) да изпрати отворено писмо до държавните институции. В него се посочва, че решението на "Овергаз" може да доведе до непредвидени разходи за държавната компания.Причината е, че на държавната компания ще се наложи да купува непредвиден капацитет за пренос през територията на Румъния за 2017 г. на краткосрочни търгове, при които цената неколкократно надвишава тази на годишните. Става въпрос за допълнителен капацитет за 350 - 400 млн. куб. метра, необходим на "Овергаз", което е около 13% от потреблението в страната. От "Булгаргаз" обаче не могат да изчислят колко допълнително ще им струва това.Това е и причината енергийният регулатор да предложи промяната, но по време на общественото обсъждане тя се оказва неработеща заради сложните процедури, с които е свързана. Регулаторът ще вземе решение за окончателното изменение на наредбата за ценообразуването на природния газ на 27 декември.


description: Днес премиерът в оставка Бойко Борисов ще посети Хитрино и ще обсъди възможностите как да се помогне на хората, които са изгубили домовете си.

title: Обработени са десет от цистерните в Хитрино, все още има теч на газ от една от останалите

maintext: Вече са обработени десет от цистерните на дерайлиралия товарен влак в шуменското село Хитрино. Днес остава да се изпразни още една, обяви вътрешният министър Румяна Бъчварова на пресконференция на кризисния щаб сутринта.Ръководителят на главна дирекция "Пожарна безопасност и защита на населението" Николай Николов уточни, че все още има теч на газ от една от цистерните, но не уточни дали става въпрос за тази, която би трябвало да се обработи днес."Към момента студеното време ни помага, но вятърът създава проблеми. Успеем ли да ограничим теча от цистерната, ще имаме добри новини", каза още Николов.Бъчварова допълни, че и днес ще бъде ограничено влизането на жителите на Хитрино в селото. Те ще бъдат допуснати само за няколко минути, за да нахранят животните си."Днес по обяд премиерът Бойко Борисов ще дойде заедно с представители на строителната камара и на място ще преценят как да се помогне на хората да възстановят изгубените си домове. Първоначално те ще бъдат настанени във фургони", добави вътрешният министър в оставка.


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 30 декември 2016 г.

maintext:
1/18 снимки в галерията Пандите Фу Фън и Фу Бан, родени на 7 август, играят в клетката си във зоопарка във Виена, Австрия.
През 2016 г. гигантските панди излязоха от Червената книга на изчезващите видове, но има ли още опасност за тях, защо са застрашени и колко общо падни има по света и в зоопарковете - вижте във видеото.


description: Пет от цистерните, които бяха част от взривилата се композиция вече са източени и в тях няма газ. Очаква се специален кран от Румъния, който ще помогне в извозването им.

title: Бъчварова: Жертвите в Хитрино са седем, а не осем

maintext:
Фотограф: Георги Кожухаров
Вътрешният министър в оставка Румяна Бъчварова обяви пред Нова телевизия, че жертвите при инцидента в Хитрино са седем. Вчера премиерът в оставка Бойко Борисов заяви, че загиналите при взрива на влаковата композиция с цистерни са осем Бъчварова добави, че опасността не е отминала и в момента най-голям проблем представлява евентуално обгазяване на селото. Подобно обгазяване води след себе си и възможност за взрив, уточни директорът на главна дирекция "Пожарна безопасност и защита на населението" гл. комисар Николай Николов.Той допълни, че пет от цистерните, които бяха част от композицията вече са източени и в тях няма газ. Основната работа е била свършена тази нощ. Въпреки риска, екип от 29 души е работили без почивка и е успял да изпразни четири от от тези пет цистерни в тъмните часове на денонощието.По думите на Бъчварова има шанс жителите на Хитрино да бъдат върнати по домовете им до 10 дни. Тя обаче отново подчерта, че обстановката е опасна и призова никой да не се опитва да влезе в евакуираното село.За пренатоварването на останалите цистерни, както и за превозването им ще се използва специален кран от Румъния. "Цистерните тежат по около 70 тона и операцията по придвижването им е изключително сложна", каза още Николов.Главният комисар на МВР Георги Костов уточни, че няма взрив на цистерни, а е горял въздуха, който е бил обгазен след пробива в цистерните."Ако имаше взрив на цистерна, щетите щяха да са много по-различни. Подобен случай е имало в Румъния, където след това е имало кратер с дълбочина 10 метра", заяви Костов.


title: В рибата и мидите в България няма токсини над нормата, твърди проучване

maintext:
Фотограф: Юлия Лазарова
В рибите и мидите в Черно море няма токсични елементи над нормата, като същото важи и за сладководните риби, показва едногодишно проучване, проведено от Министерството на околната среда и водите, съобщи БНТ. Мониторингът е обхванал Черно море, Варненското и Бургаското езеро, река Дунав и язовир "Мандра".Изследвани са най-разпространените местни видове риба. Сред тях са кефала, каята, цацата, сафрида, чернокопа, хамсията и заргана в Черно море, както и мидите. От сладководните са изследвани каракуда, платика, бабушка, шаран, таранка, сом, скобар, моруна и бяла риба.Най-високо съдържание на токсини има в мидите, по-малко – в черноморската риба, а най-чиста е сладководната риба от изследваните водоеми. Всички едногодишни анализи показват обаче, че те са под регламентираните стойности за ЕС и консумацията им не носи опасности за човешкото здраве.


title: Дойчин Боянов и Николай Петков изкачиха за първи път връх Борис в Антарктида

maintext:
[Списание 360°]
Алпинистите ни Дойчин Боянов и Николай Петков са успели да изкачат благополучно една от поставените си цели за експедицията на Антарктида – девственият връх Борис, съобщи списание 360° Успехът им идва само няколко дни след пристигането им на българската антарктическа база, на 19 декември. Според предварителните данни Борис може да се окаже най-високият връх в планината Тангра на остров Ливингстън.Боянов и Петков вече са се прибрали в базата "Св. Климент Охридски", където ще прекарат коледните дни, преди да предприемат следващо начинание.Върхът е бил достигнат сутринта на 23 декември през съседния връх Фрисланд, който е качван три пъти досега. Двамата са изкачили Фрисланд по премиерен маршрут.От подробностите до момента се знае, че придвижването от Фрисанд до Борис е станало по стръмно ледено ребро. Изкачването на Фрисланд би трябвало да е станало от западната страна на върха, тъй като това е още неизследваната част на планината.До този момент се смяташе, че връх Фрисланд е най-високата точка на планината Тангра, на остров Ливингстън, но след измерванията на Боянов и Петков, той вероятно ще бъде изместен от връх Борис.Много от посочените височини на топографската карта на о. Ливингстън са определяни по математически път, от подножието им, без да са били изкачвани. Сега измерването се прави с джипиес устройства.


description: Чаби Алонсо, Анхел ди Мария и Рикардо Карвальо са докладвани пред властите. Фабио Коентрао и Радамел Фалкао са разследвани за възможни данъчни престъпления.

title: Данъчните в Мадрид разследват бивши играчи на "Реал" и "Атлетико"

maintext:
Чаби Алонсо (вдясно) и Рикардо Карвальо вече са докладвани, твърди "Ас"
"С оглед материалите, публикувани в последните дни, и взимайки предвид сертификата, издаден от испанската данъчна агенция, можем да заявим, че нашият играч е в крак с всички свои данъчни задължения. "Реал" призовава за максимално уважение към Роналдо, чието поведение е абсолютно образцово през цялото време, прекарано в нашия клуб", се казва в изявлението на мадридския клуб.
Данъчните власти в мадридската провинция разследват няколко бившия и настоящи играчи на "Реал" и "Атлетико", съобщава "Ас". Според информацията трима вече са докладвани, а срещу други се води разследване.Чаби Алонсо, Анхел ди Мария и Рикардо Карвальо са докладвани. Фабио Коентрао и Радамел Фалкао са разследвани за възможни данъчни престъпления.Източници от данъчните служби съобщили, че Кристиано Роналдо не е сред разследваните.Наскоро се появи информация, че португалският нападател е разследван от властите в Испания за укриване на данъци. Твърдението е, че той е насочил 150 млн. евро от рекламни приходи към сметка на Британските Вирджински острови.Медиите в Испания написаха, че нападателят е заплашен от до шест години затвор.По-рано през деня от "Реал" защитиха Роналдо


title: Дървесна жабо, защо са ти толкова червени очите

maintext:
Червенооката дървесна жаба се среща в дъждовните гори на южно Мексико, по протежението на цяла Централна Америка до Северна Колумбия. Ярката й окраска и най-вече изпъкналите червени очи с вертикални зеници, наподобяващи котка, са емблематични и запомнящи се, но за какво служат те в природата.
Окраската на гърба на тази дървесна жаба е зелена с разнообразни шарки, а страничните й части са виолетови или сини с вертикални бели ивици. Пръстите са с оранжев оттенък.
Червенооката дървесна жаба прекарва голямата част от времето си в опити да се слее с природата и да остане незабележима за естествените си врагове и опасности. Така през деня тя се крие под долната страна на зелените листа, където спи.
Със затворени очи и прибрани крака, тя изглежда по-скоро като малко зелено петно. Ако обаче някой хищник я забележи, тя може да използва ярката си и шокираща окраска в своя полза.
Когато нещо или някой наруши спокойствието й, това земноводно започва да премигва с изпъкналите си червени очи и показва огромните и и ципести оранжеви крака с яркосиньо-жълти хълбоци, обясняват от списание
National Geographic
.
Тази техника, наречена "страхово оцветяване", може да забави реакцията на някоя птица с кратка пауза, която е безценен и животоспасяващ миг за жабата, в който тя може да отскочи на безопасно разстояние.
Червените очи и светлосините крака са сигнал за много животни, че това може би не е безопасна храна, особено в райони, където ярко оцветените петна обикновено предупреждават потенциалните хищници за токсичност на животно.
Червенооката дървесна жаба не е токсична, но цветовете й са достатъчни, за да стреснат хищник и да й подарят части от секундата, нужни й да избяга.


title: Румен Радев призова към солидарност с жителите на Хитрино

maintext:
Фотограф: Велко Ангелов
Избраният президент Румен Радев изрази съболезнования към близките на загиналите при днешната експлозия в шуменското село Хитрино, призова към солидарност с пострадалите и благодари на екипа на болницата в Шумен за професионализма.Би Ти Ви излъчи негово изявление пред медиите в Шумен, в което той призова "да носим болките заедно"."Трагедиите показват колко сме уязвими и ни напомнят, че трябва да бъдем солидарни", каза избраният държавен глава.Той благодари специално на екипа на болницата в Шумен за отговорните действия и професионализма. "Важно е да бъде направено всичко възможно да запазим живота на живите. Важно е прокуратурата и следствието да свършат много обстойно работата си и да установят истинските причини за инцидента и да потърсят отговорност", каза Радев.Той изрази надежда, че хората, чиито домове бяха съборени от взривната вълна, няма да продължат да живеят 2 г. във фургони.


description: Виртуози и легенди на българския цирк от различни страни се събират под купола на цирк "София" в парка "Възраждане", за да отбележат юбилея.

title: Фотогалерия: Как българският цирк навърши 120 години

maintext: През 1897 г. в София се издига купола на първия български цирк. Той е основан от Петър Панайотов, който получава занаята от трупата на Анжело Пизи.През 2017 г. се навършат 120 години оттогава. Затова "София" ще събере родословното му дърво под един купол - световноизвестни акробати, наследниците на големите циркови фамилии-основателки - Добрич, Романови, Кехайови, Валдемар, и артисти от обединените пътуващи български циркове от близо и далеч са в София за галаспектакъла "120 години българско цирково изкуство", който се играе на 16, 17 и 18 декември от 16 и 19 ч.Фотограф:


title: Съдебният съвет вдигна заплатите в системата с 5% със задна дата

maintext:
Фотограф: Юлия Лазарова
Висшият съдебен съвет увеличи с 5% основните заплати на магистратите и съдебните служители със задна дата - от 1 септември 2016 г.Решението бе взето на днешното заседание на съвета тихомълком, информира "Правен свят" като пояснява, че точката е внесена като допълнителна и маскирана като "актуализиране на Таблица №1 на ВСС и Класификатор на длъжностните в администрацията по чл. 341 от ЗСВ, считано от 01.09.2016 г.".Средствата са за сметка на неразпределения резерв по бюджета на съдебната власт като сумата е малко под 4 млн. лева.Междувременно вчера правителството одобри допълнителна субсидия от 25.6 млн. лв. "з а покриване на неизпълнението на приходите по бюджета на съдебната власт".